Лио Конелан
На убитите във войната

Превод от английски: Леда Милева, —

chitanka.info

Млади хора сред погребалните цветя,

не знам защо умирате,

защо оставяте жените си като пингвини

с разтворени крила,

с прегръдки празни, от които сте изчезнали завинаги.

Окапвате като листа на диви кестени,

разтърсени от буря,

като лалугери,

застигнати от пламъците на пожар в полето.

Предсмъртните ви викове пронизват моя сън.

И мисля — тръгнали сме да заселваме луната,

оставяйки зад себе си земята в кръв

и никаква следа, че хората са братя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.